ওয়েব ডেস্ক : খাদ্যমন্ত্রীর তত্পরতায় রক্ষা পেলেন সিভিক পুলিস কর্মী।  রীতিমতো গাড়ি নিয়ে তাড়া করে সিভিক পুলিসকে উদ্ধার করলেন খাদ্যমন্ত্রী  জ্যোতিপ্রিয় মল্লিক। সুকান্ত নগরে একটি অ্যাপ ক্যাবকে সিগন্যাল ভাঙার অভিযোগে আটকান সিভিক পুলিস সুনীল দত্ত। অভিযোগ, তখনই তাঁকে মারধর করে ক্যাব চালক আফসার হোসেন। তারপর সোজা নিজের গাড়িতে তাঁকে তুলে নেন ক্যাব চালক। তখনই ওই রাস্তা দিয়ে যাচ্ছিলেন খাদ্যমন্ত্রী জ্যোতিপ্রিয় মল্লিক। ওয়্যারলেসে পুরো খবর পৌছয় তাঁর গাড়িতে। সোজা নিজের গাড়ি ও নিরাপত্তারক্ষীদের নিয়ে অ্যাপ ক্যাবটিকে ধাওয়া করেন তিনি। মা উড়ালপুলের কাছে গিয়ে ক্যাবটিকে ধরে ফেলেন তাঁরা। নিজে গাড়ি থেকে নেমে উদ্ধার করেন ওই সিভিক পুলিসকে। অভিযুক্ত ক্যাব চালকেকে গ্রেফতার করেছে বিধাননগর দক্ষিণ থানা।